Oficialusis leidinys L 127 , 09/05/2001 p. 0020 - 0022



Tarybos reglamentas (EB) Nr. 902/2001, 2001 m. gegužės 7 d. iš dalies keičiantis Reglamentą (EB) Nr. 978/2000 dėl galutinio kompensacinio mokesčio taikymo importuojamam sintetiniam poliesterio pluoštui, kurio kilmės šalys yra Australija, Indonezija ir Taivanis EUROPOS SĄJUNGOS TARYBA, atsižvelgdama į Europos bendrijos steigimo sutartį, atsižvelgdama į 1997 m. spalio 6 d. Tarybos reglamentą (EB) Nr. 2026/97 dėl apsaugos nuo subsidijuoto importo iš Europos bendrijos narėmis nesančių valstybių [1], ypač į jo 15 straipsnį, atsižvelgdama į Komisijos, pasitarusios su patariamuoju komitetu, pateiktą pasiūlymą, kadangi: (1) Reglamentu (EB) Nr. 978/2000 [2] sintetinio poliesterio pluošto, kurio kilmės šalys yra Australija, Indonezija ir Taivanis, importui buvo pritaikytas galutinis kompensacinis mokestis. (2) Po to, kai eksportuojantys Taivanio gamintojai du kartus kreipėsi į pirmosios instancijos teismą su skundu prieš Tarybą siekdami, kad pagal Sutarties 230 straipsnį Reglamentas (EB) Nr. 978/2000 būtų panaikintas, paaiškėjo, kad metodikos, taikomos pagal Reglamentą (EB) Nr. 978/2000 nustatant subsidijavimo lygį Taivanyje, dalis neatitinka to, kaip Bendrijos institucijos vertino ir traktavo praktiškai identiškus duomenis vėliau. Vieno konkretaus subsidijų mechanizmo atveju buvo nustatyta, kad pagal reglamentą – ginčo objektą – "mokesčių atidėjimas įsigyjant automatizavimo ir taršos kontrolės įrangą", taikomas vietoje įsigyjamai įrangai, yra kompensuotinas. Tačiau, apskaičiuojant kompensuotinos subsidijos dydį, buvo remtasi metodika, kuri vėliau polietileno tereftaliato, kurio kilmės šalis – Taivanis, importo atvejams buvo pakoreguota. Padaryta nuoroda į Komisijos reglamentą (EB) Nr. 1741/2000 [3], Tarybos reglamentą (EB) Nr. 2603/2000 [4], inter alia, užbaigiantį procesinius veiksmus prieš subsidijas tam tikro polietileno tereftaliato, kurio kilmės šalis – Taivanis, importui. Tokiomis aplinkybėmis buvo nuspręsta iš naujo išnagrinėti importui iš Taivanio taikomų subsidijų apimties skaičiavimus, visų pirma siekiant nustatyti, ar pakoreguotos metodikos taikymas turėtų esminės įtakos išvadoms dėl tos šalies. Nustatyta, kad šis konkretus subsidijų mechanizmas egzistuoja tik Taivanyje, dėl to šis nagrinėjimas nelaikomas subsidijavimo, taikomo importui iš Australijos ir Indonezijos, tyrimų dalimi. (3) Pakartotiniai Taivanio atvejo tyrimai parodė, kad pagal pakoreguotą metodiką buvo nustatytas de minimis subsidijavimas, t. y. visos šalies mastu subsidijų apimtis yra mažesnė negu 1 %. Dėl to kompensacinės priemonės, taikomos sintetiniam poliesterio pluoštui, importuojamam iš Taivanio, turėtų būti atšauktos atgaline data. (4) Siekiant nustatyti potencialią Taivaniui taikomų priemonių atšaukimo įtaką pirminėms išvadoms dėl sintetinio poliesterio pluošto importo iš Australijos ir Indonezijos, buvo ištirta, ar tai, kad Taivanyje buvo nustatytas de minimis subsidijavimas, turėjo neigiamos įtakos išvadoms dėl žalos, priežastinio ryšio ir Bendrijos interesų. Buvo nustatyta, kad, visų pirma, labai padidėjus importo apimčiai ir rinkos daliai bei didele dalimi sumažinus importuojamų prekių, kurių kilmės šalis – Australija ir Indonezija, kainas, pirminės išvados išlieka pagrįstos, jeigu jos taikomos importui iš tų šalių, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 978/2000 iš dalies keičiamas taip: 1. 1 straipsnio 1 dalis pakeičiama taip: "1. Galutinis kompensacinis mokestis nustatomas kuokšteliniams sintetiniams poliesterio pluoštams, nekarštiems, nešukuotiems ir kitaip neparengtiems verpti, kuriems priskirtas KN kodas yra 55032000, ir kurių kilmės šalis yra Australija ir Indonezija." 2. 1 straipsnio 2 dalis pakeičiama taip: "2. Grynajai produktų, kuriuos pagamino nurodytos įmonės, vertei, franko Bendrijos siena, prieš apmokestinimą, taikomi tokie muito tarifai, kai produktų kilmės šalys yra: 1. Australija Įmonė | Muito tarifas (%) | Papildomas TARIC kodas | "Leading Synthetic Pty Ltd", Melburnas, Viktorija | 6,0 | A059 | Visos kitos Australijos įmonės | 6,0 | A999 | 2. Indonezija Įmonė | Muito tarifas (%) | Papildomas TARIC kodas | "PT. Indorama Synthetics TbK" raha Irama, 17th floorGJl. H. R. Rasuna Said Blok X-1 Kav. 1–2 PO Box 3375 Džakarta 12950 | 0 | A051 | "PT. Panasia Indosyntec TbK" Jl. Garuda 153/74 Bandungas 40184 | 0 | A052 | "PT. Susilia Indah Synthetic Fiber Industries" Jl. Kh. Zainul Arifin Kompleks Ketapang Indah Blok B 1 Nr. 23 Džakarta 11140 | 0 | A054 | "PT. GT Petrochem Industries TbK" Exim Melati Building, 9th floor Jl. M. H. Thamrin Kav. 8–9 Džakarta 10230 | 0 | A053 | "PT. Teijin Indonesia Fiber Corporation TbK" 5th floor Mid Plaza 1 Jl. Jend. Sudiman Kav. 10–11 Džakarta 10220 | 0 | A055 | Visos kitos įmonės | 10 | A999" | 3. 2 straipsnio 1 dalis pakeičiama taip: "Sumos, gautos garanto forma pagal Reglamentą (EB) Nr. 123/2000 importui iš Australijos taikant laikinus kompensacinius mokesčius, surenkamos taikant šiuo reglamentu galutinai nustatytą muito tarifą. Kai gauto garanto suma viršija galutinio kompensacinio mokesčio tarifą, perviršio suma atiduodama." 2 straipsnis Visi kompensaciniai mokesčiai, surinkti pagal Reglamentą (EB) Nr. 978/2000 už importą iš Taivanio, grąžinami suinteresuotiems importuotojams. 3 straipsnis Šis reglamentas įsigalioja kitą dieną po jo paskelbimo Europos Bendrijų oficialiajame leidinyje. 1 straipsnis taikomas nuo 2000 m. gegužės 13 dienos. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2001 m. gegužės 7 d. Tarybos vardu Pirmininkas B. Ringholm [1] OL L 288, 1997 10 21, p. 1. [2] OL L 113, 2000 5 12, p. 1. [3] OL L 199, 2000 8 5, p. 6. [4] OL L 301, 2000 11 30, p. 1. --------------------------------------------------